**แนวทางการพัฒนาพนักงานเทศบาลตำบลสำโรงใหม่**

เทศบาลตำบลสำโรงใหม่ ได้กำหนดแนวทางในการพัฒนาพนักงานเทศบาลโดยการจัดทำแผนพัฒนาพนักงานเทศบาล เพื่อเพิ่มพูนความรู้ ทักษะ ทัศนคติที่ดี มีคุณธรรม และจริยธรรม อันจะทำให้การปฏิบัติหน้าที่ของพนักงานเทศบาลเป็นไปอย่างมีประสิทธิภาพ โดยให้พนักงานเทศบาลและลูกจ้างของเทศบาลทุกคน ทุกตำแหน่งได้มีโอกาสได้รับการพัฒนาภายในช่วงระยะเวลาตามแผนอัตรากำลัง ๓ ปี ทั้งนี้ วิธีการในการพัฒนาอาจจะใช้วิธีการใดวิธีหนึ่ง หรือหลายวิธีก็ได้ เช่น การปฐมนิเทศ การฝึกอบรม การศึกษาดูงาน การประชุมเชิงปฏิบัติการ เป็นต้น

**แผนพัฒนาผู้ได้รับการบรรจุเข้ารับรับราชการ**

ผู้ได้รับการบรรจุเข้ารับการราชการเป็นพนักงานเทศบาลทุกคนให้ได้รับการพัฒนาและต้องดำเนินการพัฒนาให้ครบทุกด้าน โดยวิธีการปฐมนิเทศตามหลักสูตร ดังนี้

1. หลักการและระเบียบปฏิบัติราชการ
2. บทบาทและหน้าที่ของพนักงานเทศบาลในระบบประชาธิปไตยอันมีพระมหากษัตริย์ทรงเป็นประมุข
3. แนวทางปฏิบัติเพื่อเป็นพนักงานทั่วไป
4. ความรู้พื้นฐานในการปฏิบัติราชการสำหรับพนักงานบรรจุใหม่ และพัฒนาเกี่ยวกับงานในหน้าที่ความรับผิดชอบ

**แผนพัฒนาพนักงานเทศบาลและลูกจ้างของเทศบาลที่พ้นทดลองปฏิบัติหน้าที่ราชการ**

การกำหนดให้พนักงานเทศบาล และลูกจ้างของเทศบาลที่พ้นทดลองปฏิบัติหน้าที่ราชการทุกคน ทุกตำแหน่ง ได้มีโอกาสได้รับการพัฒนาภายในช่วงระยะเวลาตามแผนอัตรากำลัง ๓ ปี ทั้งนี้ วิธีการในการพัฒนาอาจจะใช้วิธีการใดวิธีหนึ่งหรือหลายวิธีก็ได้ เช่น การปฐมนิเทศ การฝึกอบรม การศึกษาดูงาน โดยกำหนดเป็นโครงการ การพัฒนาด้านต่าง ๆ ดังนี้

|  |  |  |  |  |
| --- | --- | --- | --- | --- |
| **ลำดับ** | **การพัฒนาพนักงานเทศบาล**  **ลูกจ้างประจำ พนักงานจ้างในด้านต่าง ๆ** | **ระยะเวลาการพัฒนา (ครั้ง)** | | |
| **๒๕64** | **๒๕65** | **๒๕๖6** |
| ๑ | ด้านความรู้ทั่วไปในการปฏิบัติงาน | ๑ | ๑ | ๑ |
| ๒ | ด้านความรู้และทักษะเฉพาะของงานในแต่ละตำแหน่ง | 2 | 2 | 2 |
| ๓ | ด้านการบริการ | 3 | 3 | 3 |
| ๔ | ด้านคุณสมบัติส่วนตัว | ๑ | ๑ | ๑ |
| ๕ | ด้านคุณธรรมและจริยธรรม | 3 | 3 | 3 |

**ประกาศคุณธรรมจริยธรรมของพนักงานเทศบาล ลูกจ้างประจำและพนักงานจ้างของเทศบาล   
ตำบลสำโรงใหม่**

                   เทศบาลตำบลสำโรงใหม่  ขอประกาศคุณธรรม จริยธรรม  ของพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  เพื่อให้พนักงานเทศบาล ลูกจ้างประจำ และพนักงานจ้างยึดถือเป็นแนวทางปฏิบัติงาน  ดังนี้

                   ๑.  พนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ต้องปฏิบัติงานด้วยความตั้งใจ  มุ่งมั่น  มีความซื่อสัตย์  สุจริต  โปร่งใส  สามารถตรวจสอบได้

                   ๒.  พนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ต้องไม่ปฏิบัติข้ามขั้นผู้บังคับบัญชา  ยกเว้นผู้บังคับบัญชาเหนือขั้นขึ้นไปเป็นผู้สั่งการเป็นครั้งคราว  แต่เมื่อปฏิบัติแล้วก็ต้องรายงานให้ผู้บังคับบัญชาทราบ

                   ๓. พนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ต้องรักษาวินัยตามที่กำหนดเป็นข้อห้าม  และข้อปฏิบัติโดยเคร่งครัดอยู่เสมอ

๔. ผู้บังคับบัญชามีหน้าที่เสริมสร้างและพัฒนาให้ผู้ใต้บังคับบัญชามีวินัยป้องกันมิให้ผู้ใต้บังคับบัญชากระทำผิดวินัย  และดำเนินการทางวินัยแก่ผู้ใต้บังคับบัญชาซึ่งมีกรณีอันมีมูลที่ควรกล่าวหาว่ากระทำผิด

                   ๕.  พนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ผู้ใดฝ่าฝืนข้อห้ามหรือไม่ปฏิบัติตามข้อปฏิบัติทางวินัย  ผู้นั้นเป็นผู้กระทำผิดวินัย  จักต้องได้รับโทษทางวินัย  เว้นแต่มีเหตุอันควรงดโทษ  ทั้งนี้  การลงโทษทางวินัยให้มีมาตรฐานเดียวกับที่บัญญัติไว้ในกฎหมายว่าด้วยระเบียบข้าราชการพลเรือน

                   ๖. ให้มีการเพิ่มพูนความรู้  ทักษะ  ทัศนคติ  ความประพฤติ  คุณธรรม  และจริยธรรม  เพื่อเป็นการเสริมสร้างและพัฒนาประสิทธิภาพในการปฏิบัติราชการ  และปฏิบัติตนของพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ตามมาตรฐานทั่วไปที่คณะกรรมการกลางข้าราชการหรือพนักงานเทศบาลกำหนด

                   ๗.  พนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ผู้ใดปฏิบัติตนเหมาะสมกับการเป็นพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  และปฏิบัติราชการมีประสิทธิภาพและเกิดประสิทธิผลในระดับอันเป็นที่พอใจของราชการถือว่าผู้นั้นมีความรับผิดชอบจะได้รับบำเหน็จความชอบซึ่งอาจเป็นคำชมเชย  เครื่องเชิดชูเกียรติ  รางวัล  ประโยชน์ตอบแทนอื่น  หรือการได้เลื่อนขั้นเงินเดือนตามควรแก่กรณี  ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด

                   ๘.  การเลื่อนขั้นเงินเดือนพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ให้ผู้บริหารเทศบาลพิจารณาโดยคำนึงถึงคุณภาพและปริมาณงาน  ประสิทธิภาพและประสิทธิผลของงานที่ได้ปฏิบัติมา  ความสามารถและความอุตสาหะในการปฏิบัติงาน  ความมีคุณธรรมและจริยธรรม  ตลอดจนการรักษาวินัยที่เหมาะสมกับการเป็นพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  ตามมาตรฐานทั่วไปที่คณะกรรมการกลางข้าราชการหรือพนักงานเทศบาลกำหนด

                   ๙.  การพัฒนาบุคคลากร  ให้มีการพัฒนาพนักงานเทศบาล ลูกจ้างประจำ และพนักงานจ้างเทศบาลตำบลสำโรงใหม่  โดยการแนะนำ  การสอนงาน  การปฏิบัติงานต้องอยู่ในการควบคุมดูแลของหัวหน้างาน  ผู้บังคับบัญชา  เพื่อให้รู้ระเบียบแบบแผนของทางราชการ  หลักและวิธีปฏิบัติราชการบทบาทและหน้าที่ของข้าราชการในระบอบประชาธิปไตยอันมีพระมหากษัตริย์ทรงเป็นประมุข  และแนวทางปฏิบัติตนเพื่อเป็นพนักงานส่วนท้องถิ่นที่ดีให้ผู้บังคับบัญชามีหน้าที่พัฒนาผู้อยู่ใต้บังคับบัญชาเพื่อเพิ่มพูนความรู้  ทักษะ  ทัศนคติที่ดี  คุณธรรมและจริยธรรม  อันจะทำให้ปฏิบัติหน้าที่ราชการได้อย่างมีประสิทธิภา  ในการแต่งตั้งให้ดำรงตำแหน่งทางบริหาร  ควรจัดให้มีการพัฒนาพนักงานส่วนท้องถิ่น  ผู้ที่ได้เลื่อนตำแหน่งเพื่อเป็นการเพิ่มพูนความรู้  ทักษะ  ทัศนคติที่ดี  คุณธรรมและจริยธรรม  อันจะทำให้ปฏิบัติหน้าที่ราชการในตำแหน่งนั้นได้อย่างมีประสิทธิภาพ ให้องค์กรปกครองส่วนท้องถิ่นสนับสนุนให้มีการพัฒนาพนักงานส่วนท้องถิ่นได้มีโอกาสเพิ่มพูนความรู้ความสามารถในการปฏิบัติงานด้วย

                   ๑๐.  การประเมินผลการปฏิบัติงาน  ให้ผู้บังคับบัญชามีหน้าที่ประเมินผลการปฏิบัติราชการของผู้ใต้บังคับบัญชาเพื่อใช้ประกอบการพิจารณาแต่งตั้ง  เลื่อนขั้นเงินเดือน  พัฒนาพนักงานส่วนท้องถิ่นเพิ่มพูนประสิทธิภาพในการปฏิบัติราชการ  และมีหน้าที่เสริมสร้างแรงจูงใจให้ผู้ใต้บังคับบัญชาปฏิบัติตนเหมาะกับการเป็นพนักงานส่วนท้องถิ่นและปฏิบัติราชการมีประสิทธิภาพและเกิดประสิทธิผล  การประเมินผลการปฏิบัติงาน  ให้คำนึงถึงคุณภาพและปริมาณงาน  ประสิทธิภาพและประสิทธิผลของงานที่ได้ปฏิบัติมา  ความสามารถและความอุตสาหะในการปฏิบัติงาน  ความมีคุณธรรมและจริยธรรมตลอดจนการรักษาวินัยที่เหมาะสมกับการเป็นพนักงานส่วนท้องถิ่น  โดยจัดทำการประเมินอย่างน้อยปีละ  ๒  ครั้ง  และเปิดโอกาสให้ผู้ถูกประเมิน  ชี้แจง  หรือขอคำปรึกษาด้วย

๑๑.   พนักงานเทศบาลและลูกจ้างทุกคนต้องปฏิบัติงานโดยความมุ่งมั่นเพื่อประโยชน์ขององค์กรของชุมชน  ของสังคมโดยรวมและของประเทศชาติเป็นสำคัญ

                   ๑๒.   พนักงานเทศบาลและลูกจ้างทุกคนพึงปฏิบัติตนในการบริการสาธารณะตามอำนาจหน้าที่หรือได้รับมอบหมายจากผู้บังคับบัญชาด้วยความเต็มใจ  เสียสละ  และรับผิดชอบต่อผลงานที่ตนปฏิบัติเพื่อประสิทธิภาพของงานขององค์กร

|  |
| --- |
|  |